हरियाणा के स्वास्थ्य मंत्री अनिल विज ने यह कहकर नया विवाद खड़ा कर दिया कि जो लोग गोमांस खाए बिना नहीं रह सकते उन्हें हरियाणा में आने की जरूरत नहीं है जहां कड़ा गोसंरक्षण कानून लागू है। विज ने कहा कि कई देश हैं जहां भारतीय इसलिए नहीं जाते क्योंकि उस देश की खानपान की आदत उन्हें नहीं भाती। उन्होंने यहां संवाददाताओं से कहा, ‘‘हम कुछ देशों में नहीं जाते क्योंकि वहां के खानपान हमें नहीं भाते। इसी तरह जो लोग बिना गोमांस खाये नहीं रह सकते, उन्हें हरियाणा नहीं आना चाहिए।’’